Kiøbenhavns Postrytter, 1784-08-23
Foruden denne taler man endnu om en hemmelig og Separat-Artikel, efter hvilken Frankrig forlanger, at holde en bestandig Commissair i Holland, som skal agere som Admiral, dirigere vor Marine, og have Sæde ved Raadsforsamlingen over denne Gienstand. Man veed ikke, om Frankrig virkelig har forlangt dette, men overalt troer man, at dette aldrig bliver tilstaaet, efterdi Arvestatholderen derved vilde miste sin Admiral-Generalplads, eller meget mere, efterdi man derved overdrager til en fremmed Magt den ham i denne Henseende anbetroede Magt, og følgelig vilde afstaae Uafhængigheden. Væsentlig Jndhold af Alliance-Projecten: Den allerchristeligste Konge, hans Arvinger og Efterkommere, og Generalstaterne skulle paa det omhyggeligste iagttage et oprigtigt og vedvarende Venskab og Foreening med hverandre, undgaae alt hvad der kunde være til Hinder for samme, og meget meere paa det nøiagtigste søge hverandres Nytte, Fordeel og Ære. 2) Begge love af yderste Kræfter at sørge for deres respective Sikkerhed. At forsvare Rolighed, Freed, Neutralitæt og den nærværende Besiddelse af alle deres Stater, Domainer, Rettigheder og Friheder imod ethvert fiendtlig Angreb, i hvilken Verdens Deel det end maatte være. 3) Begge skulle altsaa stedse med foreenede Kræfter arbeide paa Fredens Vedligeholdelse, og ifald en af begge skulle blive truet med et Angreb, da bruge den andens bona officia til at forekomme Fiendtlighederne. 4) Jfald bona officia ikke virke noget, saa forbinde begge sig til fra nu af, at hielpe hverandre til Lands og Vands med Skibe, Jnfanterie og Cavallerie, hvis Antal nu først skal bestemmes. Skulle Generalstaterne ikke ville levere deres Troppecontingent in natura, kunne de levere den i Penge. 5) Den Magt, som hielper med Skibe og Tropper, skal overalt, hvor den Allierede bruger dem, underholde og betale samme; den hiulpne Allierede maa allene levere disse Skibe og Tropper de fornødne Ting og Levnetsmidler for selvsamme Priis, som om det var dens egne. 6) Begge Contrahenter forbinde sig til bestandig at holde de Tropper i god Beredskab, som skulle leveres, ja endog saasnart Skibene ere leverte, igjen at udruste et tilstrækkeligt Antal andre, som skulle gaae i deres Sted, der enten ved Krigen eller ved Søeskade maatte forgaae. 7) Jfald den bestemte Hielp ikke er tilstrækkelig til at forskaffe den Allierede en anstændig Freed, saa skal den anden Magt forstærke denne Hielp, og i Nødsfald hielpe med den hele Søe- og Landmagt. 8) Udbryder en Søe=Krig, hvori begge Contrahenterne tage Deel, saa skulle de garantere hver andre Frieheden paa Søen. 9) Jfald (Gud forbyde det) en af begge Contrahenterne bliver indviklet i en Kriig, hvori den anden maae tage directe Deel, saa skulle de begge aftale deres Operationer imod den fælleds Fiende, og kunne allene med fælleds Samtykke nedlægge Vaabnene og antage Fredsforslage. 10) Begge høie Contrahenter forbinde sig til bestandig at holde deres Magt i god Stand, og skulle være berettiget til, herover at affordre den ene af den anden de for dem nødvendige Oplysninger; De skulle og være fortroelige imod hverandre i Henseende til deres Militair Establissementer i alle Verdens Deele. 11) Begge Contrahenterne skulle aabenhiertig tilstaae for hverandre de Forbintligheder, som have Sted imellem dem og andre Magter i Europa, hvilke fuldkommen maae vedligeholdes. De love sig og i Fremtiden ikke at slutte nogen Alliance eller Tractat, som kunde være den næværende modstridende. 12) Da den nærværende Tractat har ikke allene begge Contrahenternes Sikkerhed og Rolighed, men end- og den almindelige Freds Vedligeholdelse til Gienstand, saa forbeholde begge Magter sig, overeenstemmende at opfordre de Magter at indtræde i denne Tractat, som de dertil maatte ansee for tienlig. 13) For desto bedre at vedligeholde den gode Forstaaelse imellem den franske og hollandske Nation, ville begge Contrahenterne slutte en Commercetractat med hverandre, som skal sætte de Franske i Holland og Hollænderne i Frankrig, i Henseende til Handelen og Skibsfarten paa samme Fod som de meest yndede Nationer.